Aare Männiste

Aare Männiste (31. jaanuar 1939 Tartu – 9. november 2015 Võrumaa) oli eesti põllumajandustegelane ning Eesti NSV komsomoli- ja NLKP Eesti organisatsiooni parteitegelane.

Aare Männiste sündis 31. jaanuaril 1939. aastal Tartu linnas. Õppis Soinaste mittetäielikus keskkoolis, Tartu 6. (5.) keskkoolis ja Eesti Põllumajanduse Akadeemias, põllumajanduse mehhaniseerimise teaduskonnas, mille lõpetas 1962. aastal. 

1963. aastast töötas Türi keskkoolis farmide mehhaniseerimise eriala õpetajana. 1964. aastast oli ELKNÜ Paide põllumajandusliku tootmise komitee esimene sekretär. 1967. aastast ELKNÜ keskkomitee osakonna juhataja asetäitja Tallinnas. 1970. aastast asus tööle Eesti Merelaevandusse kapteni esimese abina. 1972. aastal asus tööle ENSV Põllumajanduse ministeeriumi mehhaniseerimisvalitsusse peainsenerina. 1973. aastast EKP keskkomitee põllumajandusosakonna instruktor.

1975. aastast EKP Tartu rajoonikomitee teine sekretär, 1976–1978 EKP Tartu rajoonikomitee esimene sekretär, 1980–1989 EKP Võru rajoonikomitee esimene sekretär. 

Tegevus Eesti Vabariigis
1989. aastal asus tööle Wermosse, oli direktori asetäitjaks kaadrite ja olme alal. 

Aare Männiste suri 2015. aastal VõrumaalIN MEMORIAM AARE MÄNNISTE 31.01.1939-9.11.2015, Wõrumaa Teataja, nr. 130, 14 november 2015
Viited

Kategooria:Eesti põllumajandustegelased
Kategooria:Eesti Maaülikooli põllumajanduse mehhaniseerimise teaduskonna vilistlased
Kategooria:EKP rajoonikomiteede esimesed sekretärid
Kategooria:Sündinud 1939
Kategooria:Surnud 2015